Admiral Kuznetsov

Tehtävistä

Kuznetsovin tehtäväprofiilin on määrä olla varsin erilainen kuin esimerkiksi Yhdysvaltain tai Ranskan laivaston tukialuksilla. Venäläisen luokittelun mukaan Kuzentsov on "raskas lentokoneita kantava risteilijä” (ven. тяжёлый авианесущий крейсер, tjažolyi avianesuštšyi kreiser, ТАВКР). Aluksen tehtävänä on muun muassa tukea ja suojata muita pinta-aluksia ja strategisia ohjussukellusveneitä. Lisäksi luokituksen syyksi on arvioitu sitä, että Bosporinsalmesta ei saa kansainvälisten sopimusten mukaan kulkea lentotukialuksilla.
Kuznenovin lentokonevarustukseen kuuluu vain ilmaherruushävittäjiä. Katapultin puutteesta johtuen alukselta ei voi lähteä kovin raskailla pommikuormilla. Lisäksi aluksella on helikoptereita, joita käytetään pinta-alusten ja sukellusveneiden torjuntaan.

Runko ja lentokansi

Perusratkaisut pohjautuvat aiempaan punalaivaston Kijev-luokkaan, mutta on kooltaan suurempi. Lentokannen pinta-ala on 14 700 m², ja lentokoneiden lähdössä käyttämän hyppyrin kulma on 14°. Lähdettyään hyppyristä kone putoaa noin 15 m alaspäin, ennen kuin saavuttaa lentonopeuden 8–10 sekunnissa.
Lentokonehissejä on kaksi.
Aluksessa on 3857 erillistä tilaa, joihin kuuluu 387 yksityishyttiä, 134 miehistötilaa, 50 suihkua, 6 ruokailutilaa, 120 varastoa, 445 salia ja 6000 neliömetriä käytäviä.

Lentolaivue

Aluksella on normaalisti 12 Suhoi Suhoi Su-33-hävittäjää ja viisi Suhoi Su-25-rynnäkkökonetta, sekä 4 Kamov Ka-27LD32, 18 Kamov Ka-27PLO sekä kaksi Kamov Ka-27S-helikopteria. Vaihtoehtoisesti kopterilentue voidaan jättää pois, jolloin alukselle sopii 26 taittuvasiipistä lentokonetta.

Aseistus

Toisin kuin useimmilla muilla lentotukialuksilla, jota tarvitsevat tuekseen tukilaivueen, Kuzenovilla on varsin vahva omasuoja-aseistus. Aluksella on SS-N-19-ohjuksia merimaaleja vastaan. Ohjuslavetteja on kaiken kaikkiaan 12. Klinok-ilmatorjuntaohjuksia (Tor-järjestelmän meriversio) varten aluksella on 24 lavettia, ja ohjuksia sopii mukaan 192 kpl. Vahva omasuoja on tarpeen, koska katapultin puutteen johdosta lentokoneet eivät voi lähteä täysillä asekuormilla.
Kaštan IT-tykki- ja ohjusjärjestelmä  mahdollistaa puolustautumisen ohjuksia (ml. tutkantorjuntaohjukset) vastaan. Kahdeksan erillistä järjestelmää sisältävät raketinheittimet, 30mm kaksoistykit ja optisen/tutkaohjauksen. Ohjusten kantama vaihtelee 1,5:stä 8 kilometriin asti. Tykit voivat ampua 10 000 laukausta minuutissa, kantama 0,5-1,5 km. Lisäksi aluksella on kuusi AK630 30mm it-tykkiä.
Edelleen aluksella on Udav-1-sukellusveneentorjunta-aseistus, sisältäen 60 sukellusveneentorjuntarakettia.

Suorituskyky

Ensimmäisissä länsimaisissa analyyseissä oletettiin, että Kuznetsovissa voi olla kaasuturbiinien lisäksi ydinreaktorit voimanlähteenä. Tämän kaltainen ratkaisu oli muun muassa Kirov-luokan taisteluristeilijöissä, ja SSV-33-komentoaluksessa. Kuznetsov on kuitenkin perinteinen kaasuturbiinein varustettu alus, ja sellaisena sen toimintamatka jää suurimmalla nopeudella 6100 kilometriin. Rauhallisemmalla nopeudella toimintamatka on noin 13 700 km.

Valmistus

Alus tilattiin Nikolajevin eteläiseltä telakalta Nikolajevista, missä köli laskettiin 1982. Alus laskettiin vesille vuonna 1985 ja otettiin palveluskäyttöön alus otettiin 1995. Eri vaiheissa aluksesta käytettiin nimiä Riga, Leonid Brežnev, Tbilisi, ja lopulta 4. lokakuuta 1990 se sai nykyisen nimensä.

Palvelus

Joulukuussa 1991 alus purjehti Mustaltamereltä asemapaikalleen Pohjoisen laivaston tukikohtaan.
Alus makasi pitkiä aikoja laiturissa, ja 1990-luvun lopulla ja 2000-luvun alussa ehdotettiin useita kertoja aluksen romuttamista. Se kuitenkin säästettiin tukialuslentäjien kouluttamista varten.
Vuodesta 2012 alukselle tehdään laajamittainen remontti ja muutostöitä, jossa mm. ohjusaseistus poistetaan ja ilmatorjunta-aseistus uusitaan, kuten myös elektroniikka ja taistelunjohtojärjestelmä. Samalla alukselle tulee lisää hangaaritilaa lentokoneille. Myös katapulttien asentamista on harkittu. Muutostyöt kestävät ainakin viisi vuotta, vuoteen 2017.
Samalla aluksen lentokalusto joudutaan uusimaan Su-33-koneiden käyttöiän tullessa täyteen. Ehdolla ovat ainakin MiG-29K ja kehitteillä olevan Suhoi PAK FA -hävittäjän meriversio.
Kuznetsov on käytössä arvioiden mukaan vuoteen 2030 asti.